Document ID: /roh_data/filtered/fineweb-2-filterrobots_roh.jsonl.gz/57018

La Chasa da scola Plantahof a Landquart è puspè averta. Suenter avair servì passa 50 onns a scolaras e scolars da l'agricultura ha l'edifizi basignà ina renovaziun. Quella ha cuzzà dus onns e custà 13,4 milliuns francs. Oz è l'object tant energeticamain sco er tecnicamain puspè sin il stan il pli actual. Il president da la regenza Mario Cavigelli e cusseglier guvernativ Marcus Caduff han avert el oz uffizialmain.
Sin il stan actual
Suenter passa 50 onns saja il basegn da renovaziun stà grond. Il project da renovaziun haja cumpiglià la renovaziun dals mirs exteriurs da l'edifizi sco er da las construcziuns internas, cunzunt la tecnica da chasa saja stada d'impurtanza, scriva il chantun.